171 
ikke i meget høj Grad at afvige fra de for Kjøbenhavns 
Omegn sædvanlige Forhold 1 ). 
Da Landhusholdningsselskabets foreløbige Bestemmelser 
vistnok maa anses for tilstrækkeligt vejledende for dem, der 
ville anstille Iagttagelser af den her omhandlede Art, kan 
jeg i det Væsenlige indskrænke mig til at henvise til disse, 
idet jeg antager, at den medfølgende Oversigtstavle let vil 
forstaas paa Grundlag af de der meddelte Regler, og jeg 
skal kun opholde mig særligt ved enkelte Punkter, hvor jeg, 
navnlig med de fra botanisk Standpunkt ønskelige Modifika- 
tioner i Iagttagelsernes Omraade for Øje, har antaget at nogle 
yderligere Bemærkninger vilde være nødvendige. 
1. Den Regel, at der til Iagttagelse maa vælges »alde- 
les bestemte, karakteristiske og let iagttagelige Plantearter«, 
men at det derimod »ikke er nødvendigt at drage mange Ar- 
ter ind under sine Iagttagelser« , er vistnok i Almindelighed 
og for saa vidt disse Iagttagelser kun tilsigte at yde et me- 
teorologisk Hjælpemiddel , fuldstændig berettiget og betryg- 
gende. Ved den første og ubetinget nødvendige Fordring, at 
den Plante, som vælges til Iagttagelse, maa være 
en aldeles sikkert bestemt og af Iagttageren kjendt 
Art tilsigtes der nemlig fuldstændig Overensstemmelse i samt- 
lige Iagttageres Erkjendelse af Iagttagelsens Gjenstand, til 
Forebyggelse af Fejltagelser, som vilde fremkomme og bevirke 
et urigtigt Resultat, dersom man paa de forskjellige Stationer 
under ét Navn iagttog forskjellige Arter. — Ved karakte- 
ristiske Planter er der formodenlig tænkt paa saadanne, 
der enten ere saa udprægede i Sammenligning med andre 
Arter, at ingen Forvexling kan befrygtes (hvorimod to eller 
flere meget nær beslægtede og hinanden lignende Arter ere 
lidet egnede til Iagttagelse), eller af et saa iøjnefaldende 
Udseende, at de ligesom af sig selv frembyde sig til Iagt- 
tagelse, medens meget smaa og uansélige Planter, der let 
) Iagttagelserne ere foretagne i 1867 — 68 af Docent Dybdahl, efter denne 
Tid af Assistent Nyeland. 
